**“AZƏRBAYCAN DƏMİR YOLLARI”**

**QAPALI SƏHMDAR CƏMİYYƏTİ**

**VƏ**

**\_\_\_\_\_\_\_\_\_\_\_\_\_\_\_\_\_\_**

**ARASINDA**

**ALQI-SATQI MÜQAVİLƏSİ**

**2024**

Bu alqı-satqı müqaviləsi (bundan sonra “Müqavilə” adlanacaq) bir tərəfdən Azərbaycan Respublikasının qanunvericiliyinə uyğun təsis edilmiş və fəaliyyət göstərən, sədr müavini \_\_\_\_\_\_\_\_\_\_ şəxsində təmsil olunan “Azərbaycan Dəmir Yolları” Qapalı Səhmdar Cəmiyyəti (bundan sonra “Alıcı” adlanacaq)

və

digər tərəfdən Azərbaycan Respublikası qanunvericiliyinə uyğun qaydada təsis edilən və fəaliyyət göstərən, \_\_\_\_\_\_\_\_\_\_\_\_\_\_\_\_\_ şəxsində təmsil olunan \_\_\_\_\_\_\_\_\_ (bundan sonra “Satıcı” adlanacaq) arasında bağlanır.

Alıcı və Satıcı Müqavilədə bundan sonra ayrılıqda “Tərəf”, birlikdə isə “Tərəflər” adlanacaqlar.

**1. MÜQAVİLƏNİN PREDMETİ**

1.1. Alıcının sifarişinə əsasən Satıcı Müqavilənin ayrılmaz tərkib hissəsi olan Əlavə № 1-də qeyd edilən malları (bundan sonra “Mallar” adlanacaq) Alıcıya təqdim etməyi, Alıcı isə öz növbəsində Müqaviləyə müvafiq qaydada təqdim edilən Malları müəyyən edilmiş qaydada təhvil alıb Müqavilədə müəyyən olunan qiymətini Satıcıya ödəməyi öhdəsinə götürür.

1.2. Alıcının Müqavilənin ayrılmaz tərkib hissəsi hesab edilən Əlavə № 1-də nəzərdə tutulmayan digər Malların təchiz edilməsinə ehtiyacı yaranarsa, həmin Malların tərkibinin və qiymətinin tam təfsilatı hazırki Müqaviləyə əlavə qismində qoşulacaq Müqavilənin ayrılmaz tərkib hissəsi hesab ediləcək müvafiq əlavələr ilə müəyyən ediləcəkdir.

1. **TƏRƏFLƏRİN HÜQUQ VƏ VƏZİFƏLƏRİ**
   1. **Alıcının aşağıdakı hüquqları vardır:**
      1. Satıcıdan Malların vaxtında və üçüncü şəxslərin hüquqlarına xələl gətirilmədən, qanunvericiliyin tələblərini pozmadan, yüksək keyfiyyət və standartlara cavab verən şəkildə və Müqavilədə razılaşdırılmış sayda, növdə və çeşiddə, Alıcının müəyyən etdiyi vaxt çərçivəsində və Alıcının müəyyən etdiyi məkanlarda təhvil verilməsini tələb etmək;
      2. İstənilən müddət ərzində Satıcıdan Malların təqdim edilməsi barədə məlumat almaq;
      3. Müqavilə üzrə təqdim edilən Mallarda qüsur aşkar edilərsə, Satıcıdan sonuncunun vəsaiti hesabına qüsurlu Malların yenisi ilə əvəz edilməsini, bu mümkün olmadıqda 14 (on dörd) təqvim günü ərzində geri qaytararaq əvəzinin ödənilməsini tələb etmək.
   2. **Alıcının aşağıdakı vəzifələri vardır:**
      1. Müqavilədə nəzərdə tutulmuş qaydada və müddətdə Satıcıdan Müqaviləyə müvafiq qaydada təqdim edilmiş Malları qəbul edərək Müqavilədə müəyyən olunan qiymətini ödəmək;
      2. Malların vaxtında və müvafiq keyfiyyətdə təqdim edilməsini təmin etmək məqsədilə Satıcını zəruri olan düzgün və dolğun məlumatlarla təmin etmək;
      3. Satıcının Mallarla əlaqədar sorğularına cavab vermək.
   3. **Satıcının aşağıdakı hüquqları vardır:**
      1. Müqaviləyə müvafiq qaydada təqdim etdiyi Mallar müqabilində Alıcıdan Malların qiymətinin ödənilməsini tələb etmək;
      2. Zərurət yarandığı təqdirdə və Alıcının qabaqcadan yazılı razılığı əsasında Malların təqdim edilməsinə üçüncü şəxsləri (ixtisaslaşdırılmış subpodrat təşkilatları) cəlb etmək.
   4. **Satıcının aşağıdakı vəzifələri vardır:**
      1. Müqavilə üzrə üzərinə götürdüyü öhdəliklərin və vəzifələrin vicdanla və vaxtında icra edilməsini təmin etmək;
      2. Alıcıya keyfiyyətli və istismara yararlı, üçüncü şəxslərin hüquqlarından azad Mallar təqdim etmək;
      3. Malların çatdırılması zamanı onların məhv olması, habelə onların miqdarı, çeşidi, ölçüsü və keyfiyyətində çatışmazlıqlar aşkar olunduqda həmin Malların yeniləri ilə əvəz olunmasını, bu mümkün olmadıqda ödənilmiş məbləğin tam olaraq dərhal Alıcıya geri qaytarılmasını təmin etmək;
      4. Lazım olduqda Malları Alıcıya onların adi şəraitdə xassələrinin saxlanmasını təmin edən müvafiq tara və/və ya qablaşdırmada təchiz etmək;
      5. Malların təchiz edilməsi zamanı ortaya çıxan hər hansı çətinliklər barədə Alıcıya dərhal yazılı məlumat vermək və baş vermiş çətinlikləri və çətinliklər nəticəsində Mallarda yaranmış qüsurları öz hesabına aradan qaldırmaq;
      6. Malların təqdim edilməsinə Alıcının qabaqcadan yazılı razılığı əsasında üçüncü şəxsləri (ixtisaslaşdırılmış subpodrat təşkilatlarını) cəlb etdiyi təqdirdə Malların yüksək keyfiyyət və standartlara cavab verən şəkildə təqdim edilməsi üçün bütün zəruri tədbirləri görmək və Alıcı qarşısında Malların təqdim edilməsinə cəlb etdiyi üçüncü şəxslərin hərəkət və hərəkətsizliklərinə görə birbaşa məsuliyyət daşımaq;
      7. Alıcının tələbi olarsa, ona Malların təqdim edilməsi barədə ətraflı məlumat vermək;
      8. Qanunvericiliklə sirr hesab edilən istənilən xarakterli məlumatların qorunmasını təmin etmək.
2. **MÜQAVİLƏNİN QİYMƏTİ VƏ ÖDƏNİŞ ŞƏRTLƏRİ**
   1. Müqavilə üzrə təqdim ediləcək Mallar müqabilində Satıcıya ödəniləcək ümumi məbləğ tətbiq edilən qanunvericilikdə nəzərdə tutulan bütün vergi və digər xərclər daxil

\_\_\_\_\_\_\_\_\_\_\_\_ AZN-i (bundan sonra “Müqavilə qiyməti” adlanacaq) ötməyəcəkdir.

* 1. Müqavilənin ayrılmaz tərkib hissəsi hesab edilən əlavələrində göstərilən qiymətin \_\_\_\_\_\_\_\_\_\_% məbləğində avans (bundan sonra “Avans” adlanacaq) Satıcı tərəfindən təqdim edilən sənədlər (hesab- faktura) əsasında Alıcı tərəfindən 15 (on beş) bank günü ərzində köçürmə yolu ilə ödənilə bilər. Avansın alınması üçün Satıcı tərəfindən Alıcıya avans ödənişinin ümumi həcmindən az olmayan məbləğdə bank zəmanəti təqdim olunmalıdır. Bank zəmanəti \_\_\_\_\_ bank günü qüvvədə qalır. Satıcı avansın Müqavilə ilə bağlı öhdəliklərini yerinə yetirilməsi üçün istifadə olunmasını müvafiq sənədlərlə əsaslandırmalı və müvafiq sənədlərin surətlərini Alıcıya təqdim etməlidir.
  2. Avans istisna olmaqla Müqavilə üzrə digər ödənişlər İcraçı tərəfindən faktiki olaraq təqdim edilən Xidmətə görə müvafiq əlavələrdə qeyd edilən qiymətlərə uyğun hesablanaraq İcraçının təqdim etdiyi sənədlər (qaimələr, fakturalar, aktlar, digər sənədlər) əsasında Sifarişçi tərəfindən İcraçının bank hesabına 15 (on beş) bank günü ərzində köçürmə yolu ilə həyata keçirilir

1. **MALLARIN MƏNŞƏYİ, KEYFİYYƏTİ VƏ STANDARTLARI**
   1. Müqavilə çərçivəsində təqdim edilən Malların keyfiyyəti tətbiq edilən qanunvericilikdə nəzərdə tutulan keyfiyyət göstəricilərinə və standartlara uyğun gəlməlidir. Əgər tətbiq edilən qanunvericilikdə Malların keyfiyyətinə dair xüsusi standart yoxdursa, Mallar müvafiq sənayedə mövcud və qüvvədə оlan standartlara, eləcə də Alıcının razı olduğu bu sahədə mövcud olan qabaqcıl beynəlxalq təcrübəyə uyğun оlmalıdır. Satıcı Malların tələb оlunan standartlara uyğunluğunu müvafiq sənədlərlə təsdiq еtməlidir.
   2. Satıcının təqdim etdiyi Malların mənşəyi Azərbaycan Rеspublikasının mövcud qanunvеriciliyinə və Azərbaycan Rеspublikasının tərəfdar çıxdığı bеynəlxalq sazişlər çərçivəsində qəbul оlunmuş qərarlara əsasən satınalma qadağan оlunmuş ölkələrdən (ərazilərdən) оlmamalıdır.
   3. Malların mənşəyi dеdikdə, malların istеhsal оlunduğu ölkə (ərazi) nəzərdə tutulur. Malların mənşəyi Satıcının dövlət mənsubiyyətindən fərqlənə bilər.
   4. Satıcı Müqavilə üzrə təqdim etdiyi Malların mənşə sertifikatlarını və digər aidiyyəti sənədləri Alıcıya təqdim etməlidir.
2. **ZƏMANƏT**
   1. Satıcı Müqavilə çərçivəsində təqdim edilmiş Mallara axımı bu Malların təqdim edildiyi tarixdən və müvafiq təhvil-təslim aktı Tərəflərin səlahiyyətli nümayəndələri tərəfindən imzalandıqdan və Tərəflərin möhürləri ilə təsdiq edildikdən sonra \_\_\_\_\_\_\_ müddətinə zəmanət verir.
   2. Əgər Mallarda qüsurların olması aşkar edilərsə, Satıcı qüsurlu və ya keyfiyyətcə uyğun olmayan malı Alıcının Satıcıya ünvanladığı müvafiq bildirişində göstərilən müddət ərzində keyfiyyətli və qüsursuz olan yenisi ilə əvəz etməyi, bu mümkün olmadıqda isə əvəzinin ödənilməsini öz öhdəsinə götürür.
3. **MÜQAVİLƏNİN İCRASI VƏ TƏHVİLVERMƏ ŞƏRTLƏRİ**
   1. Müqavilə üzrə sifariş edilmiş Mallar Alıcının sifariş bildirişi Satıcıya təqdim edildiyi andan \_\_\_\_\_\_\_\_\_\_ ərzində Alıcının müəyyən etdiyi yerdə təhvil verməlidir.
   2. Malların qəbulu Tərəflərin səlahiyyətli nümayəndələri tərəfindən imzalanan və Tərəflərin möhürləri ilə təsdiq edilən təhvil-təslim aktı əsasında həyata keçirilir.
   3. Təhvil-təslim aktının hər iki Tərəfin səlahiyyətli nümayəndəsinin imza və möhürləri ilə təsdiq edilməsi Satıcının Müqavilə ilə üzərinə götürdüyü öhdəlikləri icra etdiyini və Alıcının təqdim edilmiş Malları qəbul eydiyini təsdiq edir.
   4. Malların Satıcı tərəfindən Alıcıya hazırki Müqavilənin 6.2-ci bəndinə əsasən təhvil verilməsi anadək təsadüfən və ya qəsdən məhv olması və ya zədələnməsi riskini Satıcı daşıyır.
4. **MALLARIN MARKALANMASI VƏ QABLAŞDIRILMASI**
   1. Malların işarələnməsi və qablaşdırılması, onların xüsusiyyətləri nəzərə alınmaqla Malların istehsalçısının müəyyən etdiyi standartlara uyğun olaraq və müvafiq nəqliyyatla daşınmalar nəzərə alınmaqla həyata keçirilməlidir.
   2. Qablaşdırma Malların Müqavilə üzrə razılaşdırılmış təyinat məntəqəsinə xassələrini saxlayaraq zədələnmədən və ya kоrlanmadan çatdırılmasını təmin еtməlidir.
   3. Markalanma Malların baxışı zamanı оnların digər mallardan ən qısa müddət ərzində sеçilməsinə imkan yaratmalıdır. Malların qablaşdırılan hissəsi daxildən və xaricdən markalanmalıdır və müvafiq sənədlərlə müşayiət оlunmalıdır.
5. **MÜQAVİLƏNİN MÜDDƏTİ VƏ ŞƏRTLƏRİNİN DƏYİŞDİRİLMƏSİ**
   1. Müqavilə Tərəflərin səlahiyyətli nümayəndələri tərəfindən imzalandığı və Tərəflərin möhürləri ilə təsdiq edildiyi tarixdən qüvvəyə minir və həmin tarixdən etibarən 1 (bir) il müddətinə qüvvədədir.
   2. Müqavilənin şərtlərinin dəyişdirilməsinə və ona əlavələrin edilməsinə Tərəflərin qarşılıqlı razılığı ilə yol verilir. Müqaviləyə edilən bütün əlavə və dəyişikliklər yazılı qaydada aparılır və Tərəflərin imza və möhürləri ilə təsdiq edildiyi andan hüquqi qüvvəyə minir. Birtərəfli qaydada aparılan əlavə və dəyişikliklər hüquqi qüvvəyə malik deyil.
6. **MÜQAVİLƏYƏ XİTAM VERİLMƏSİ**
   1. Müqaviləyə Tərəflərin qarşılıqlı yazılı razılığı ilə heç bir səbəb göstərilmədən istənilən vaxt, yaxud bir Tərəfin digər Tərəfi 15 (on beş) təqvim günü əvvəlcədən yazılı şəkildə məlumatlandırması ilə birtərəfli qaydada xitam verilə bilər. Müqaviləyə xitam verildikdə icrası başa çatmamış öhdəliklər müvafiq öhdəlikləri yerinə yetirməli olan Tərəf tərəfindən yerinə yetirilməlidir.
   2. Tərəflərdən hər hansı biri bu Müqavilə üzrə öhdəliklərini icra etməzsə, digər Tərəf qarşı Tərəfə 10 (on) təqvim günü əvvəlcədən yazılı xəbərdarlıq etməklə Müqaviləyə birtərəfli qaydada xitam verə bilər.
7. **TƏRƏFLƏRİN MƏSULİYYƏTİ**
   1. Tərəflər Müqavilə ilə nəzərdə tutulmuş öhdəliklərin yеrinə yеtirilməməsinə, habelə lazımınca yеrinə yеtirilməməsinə görə məsuliyyət daşıyırlar.
   2. Müqavilə üzrə ödəniş vaxtında olmadığı təqdirdə Alıcı ödənişin hər gecikdirilmiş günü üçün Satıcıya ödənişi gecikdirilmiş məbləğin 0,1%-i (sıfır tam onda bir faizi) məbləğində cərimə ödəyir.
   3. Satıcı Müqavilə üzrə Malları Alıcıya təqdim edə bilmədiyi təqdirdə Malların təqdim edilməsinin hər gecikdirilmiş günü üçün icrası gecikdirilmiş öhdəliyin dəyərinin 0,1%-i (sıfır tam onda bir faizi) məbləğində cərimə ödəyir.
   4. Satıcı Müqavilənin 5.2.-ci bəndində göstərilmiş müddətdə qüsurları aradan qaldırmazsa, Alıcı Satıcıya qüsurların aradan qaldırılmasının hər gecikdirilən günü üçün qüsurlu Malların dəyərinin 0,2%-i (sıfır tam onda iki faizi) dəyərində cərimə tətbiq еdə bilər.
   5. Tərəflər razılaşır ki, bu Müqavilə çərçivəsində tətbiq edilən cərimənin ümumi məbləği Malların ümumi dəyərinin 10 %-dən (on faizindən) çox olmamalıdır.
   6. Bir Tərəf digər Tərəfi ödəməli olduğu cərimələr, dəymiş zərərin əvəzi və onların miqdarı barədə həmin halların yarandığı gündən etibarən 3 (üç) təqvim günü müddətində xəbərdar edir.
8. **FORS-MAJOR HALLARI**
   1. Tərəflər bu Müqavilə ilə üzərinə götürdükləri öhdəliklərin tam və ya qismən icra edilməməsinə görə məsuliyyətdən o vaxt azad olunurlar ki, bu icra etməmə Müqavilənin bağlanmasından sonra yaranmış, Tərəflərin iradəsindən asılı olmayan, əvvəlcədən və təsirinə mane ola bilmədikləri qarşısıalınmaz qüvvənin təsirindən əmələ gəlmiş olsun. Bu cür hallara lakin bunlarla məhdudlaşmayaraq daşqın, zəlzələ, yanğın, yer sürüşməsi və digər bu qəbildən olan təbii fəlakətlər, müharibə və hərbi əməliyyatlar, kütləvi iğtişaşlar, pandemiya və epidemiyalar, dövlət və yerli özünüidarəetmə orqanlarının bu Müqavilənin icrasının mümkünsüzlüyünə səbəb olan hərəkətləri (hərəkətsizlikləri) və ya qəbul etdikləri aktları aiddir.
   2. Müqavilənin 11.1-ci bəndində göstərilən səbəblərdən Müqavilənin icrası mümkün olmadıqda, onun icrası həmin halın mövcud olduğu müddət ərzində dayandırılır.
   3. Fors-major hallarının təsirinə məruz qalan Tərəf digər Tərəfi belə halların baş verdiyi gündən 3 (üç) təqvim günündən gec olmayaraq yazılı surətdə xəbərdar etməlidir.
   4. Fors-major hallarının baş verməsi barədə xəbərdar etməyən və ya vaxtında xəbərdar etməyən Tərəf Müqavilə üzrə öhdəliklərini icra edə bilmədikdə fors-major hallarına istinad etmək hüququnu itirir.
   5. Fors-major hallarının baş verməsinə istinad etmək hüququnu itirmiş Tərəf bu Müqaviləyə və tətbiq edilən qanunvericiliyə uyğun olaraq məsuliyyət daşıyır.
   6. Fors-major hallarının mövcudluğu və təsir müddəti səlahiyyətli dövlət orqanları və ya digər səlahiyyətli təşkilat tərəfindən verilən sənədlərlə təsdiq olunmalıdır.
9. **MÜBAHİSƏLƏRİN HƏLLİ**

Müqavilədən və ya onunla əlaqədar yaranan, o cümlədən Müqavilənin icrasına, pozulmasına, xitam verilməsinə və ya etibarsızlığına aid olan bütün mübahisələr, münaqişələr, fikir ayrılıqları və tələblər (bundan sonra “Mübahisələr” adlanacaq) Tərəflər arasında danışıqlar yolu ilə həll edilir. 10 (on) təqvim günü ərzində danışıqlar yolu ilə həll edilməyən Mübahisələr Azərbaycan Respublikasının qüvvədə olan qanunlarına müvafiq olaraq Azərbaycan Respublikasının müvafiq məhkəmələrində həll ediləcəkdir.

1. **MƏXFİLİK**
   1. Tərəflər Müqavilənin məzmununu və ya digər Tərəfin təqdim etdiyi və əsaslı olaraq məxfi və/və ya kommersiya sirri hesab olunan hər hansı məlumatı məxfi saxlamalı və üçüncü şəxslərə yaymamalıdır.
   2. Tərəflər Müqavilədən irəli gələn öhdəliklərin icrası zamanı onlara məlum olmuş məlumatları başqa məqsədlər üçün istifadə etməmək barədə öhdəlik götürürlər.
   3. Müqavilə üzrə məxfi hesab olunan məlumatın açıqlanması yalnız Tərəfin qabaqcadan verilmiş yazılı razılığı əsasında və ya Müqaviləyə və ya müvafiq qanunvericiliyin tələblərinə uyğun olaraq mümkündür.
2. **YEKUN MÜDDƏALAR**
   1. Müqavilənin hər hansı bir və ya bir neçə müddəası və ya onların hər hansı şəkildə tətbiq olunması etibarsız olarsa, hər hansı şəkildə qeyri-qanuni və ya icra edilə bilinməyən olarsa Müqavilənin digər müddəalarının və ya onların tətbiq edilməsinin etibarsızlığına, qeyri-qanuniliyinə və icra edilməməsinə o halda səbəb olmur ki, Müqavilə onun etibarsız hissəsi daxil edilmədən də bağlana bilərdi.
   2. Müqaviləyə dair bütün bildirişlər, xəbərdarlıqlar, tələblər və təkliflər (bundan sonra “Bildirişlər” adlanacaq) yazılı qaydada tərtib olunmalıdır. Bildirişlər şəxsən çatdırılmalı, faksimil yaxud kuryer xidməti vasitəsilə Tərəflərin hazırki Müqavilədə göstərilən ünvanlarına göndərilməlidir.
   3. Şəxsən çatdırılan hər hansı Bildirişlər fiziki olaraq çatdırıldığı, faksimil ilə verilmiş Bildirişlər faks bildirişinin alınması, kuryer xidməti vasitəsi ilə göndərilən Bildiriş isə kuryerlə çatdırıldığı və müvafiq qəbzin imzalandığı andan etibarən təhvil verilmiş hesab olunur.
   4. Hər bir Tərəf onun adı, VÖEN-i, olduğu yer və ya hüquqi/poçt ünvanı, bank rekvizitləri, telefon, faks nömrələri dəyişildiyi təqdirdə, həmin dəyişikliklərin baş verdiyi tarixdən 10 (on) təqvim günü ərzində bu barədə digər Tərəfi yazılı şəkildə məlumatlandırmaq öhdəliyini daşıyır.
   5. Müqavilə ilə tənzimlənməyən məsələlər Azərbaycan Respublikasının müvafiq qanunvericiliyi ilə tənzimlənir.
   6. Müqavilə Azərbaycan dilində eyni hüquqi qüvvəyə malik olan 2 (iki) nüsxədə tərtib edilmişdir. Müqavilənin 1 (bir) nüsxəsi Alıcıda, 1 (bir) nüsxəsi isə Satıcıda saxlanılır.
   7. Satıcı tərəfindən öz xərci hesabına bütün satınalma sənədləri, o cümlədən müqavilələr, ödəniş sənədləri, aktlar, hesabatlar qoruyub saxlanılacaqdır, tələb olunduqda Alıcıya və ya onun səlahiyyətli şəxsinə mümkün qısa müddət ərzində təqdim ediləcəkdir.

|  |  |
| --- | --- |
| **ALICI:**  **“Azərbaycan Dəmir Yolları” QSC**  Ünvan: AZ1010, Bakı şəhəri, Dilarə Əliyeva küçəsi 230  VÖEN: 9900007721  Bank rekvizitləri:  Bank: “Azərbaycan Beynalxalq Bankı” ASC-nin “Nərimanov filialı”  Bankın VÖEN-i: 9900001881  Kod: 805711  H/h: AZ57IBAZ38050019449345061205  M/h: AZ03NABZ01350100000000002944  S.W.I.F.T.: IBAZAZ2X  **Sədr müavini**  **\_\_\_\_\_\_\_\_\_\_\_\_\_\_\_\_\_**  *(imza, möhür)* | **SATICI:**  **\_\_\_\_\_\_\_\_\_\_\_\_\_**  Ünvan:  VÖEN:  Bank rekvizitləri:  Bank:  Bankın VÖEN-i:  Kod:  H/h:  M/h:  S.W.I.F.T.:  **Direktor:**  **\_\_\_\_\_\_\_\_\_\_\_\_\_\_\_\_\_**  *(imza,möhür)* |

**“Azərbaycan Dəmir Yolları” QSC və \_\_\_\_\_\_\_\_\_\_\_\_**

**arasında alqı-satqı müqaviləsinə**

**ƏLAVƏ № 1**

|  |  |  |  |  |  |  |
| --- | --- | --- | --- | --- | --- | --- |
| **s/s** | **Malların adı, texniki xüsusiyyətləri, marka və modeli** | **Mənşə ölkəsi, istehsal ili** | **Miqdarı** | **Ölçü vahidi** | **Vahidinin qiyməti**  **(AZN)** | **Ümumi məbləğ (AZN)** |
| **1** |  |  |  |  |  |  |
| **CƏMİ:** | | | | | |  |
| **ƏDV 18%:** | | | | | |  |
| **YEKUN:** tətbiq edilən qanunvericilikdə nəzərdə tutulan bütün vergi və digər xərclər daxil **(\_\_\_\_\_\_\_\_\_\_\_)** | | | | | |  |

|  |  |
| --- | --- |
| **ALICI:**  **“Azərbaycan Dəmir Yolları” QSC**  **Sədr müavini**  **\_\_\_\_\_\_\_\_\_\_\_\_\_\_\_\_\_\_\_**  *(imza, möhür)* | **SATICI:**  **\_\_\_\_\_\_\_\_\_\_\_\_**  **Direktor**  **\_\_\_\_\_\_\_\_\_\_\_\_\_\_\_\_\_\_\_**  *(imza, möhür)* |